OpenLLM-France/wikimedia huggingface dataset:
# Heikki Ikola

Heikki Ikola (Jurva, 9 de setembre de 1947) és un biatleta finlandès, ja retirat, que va competir durant les dècades 1970 i 1980. És considerat el millor biatleta finlandès de la història.
El 1972 va prendre part en els Jocs Olímpics d'Hivern de Sapporo, on guanyà la medalla de plata en la cursa de relleus del programa de biatló. Formà equip amb Esko Saira, Juhani Suutarinen i Mauri Röppänen. Quatre anys més tard, als Jocs d'Innsbruck, va disputar dues proves del programa de biatló. Revalidà la medalla de plata en la cursa de relleus, aquesta vegada formant equip amb Henrik Flöjt, Esko Saira i Juhani Suutarinen i també guanyà la medalla de plata en els 20 quilòmetres. En aquests Jocs fou l'abanderat de la delegació finlandesa en la cerimònia de clausura dels Jocs. La tercera i darrera participació en uns Jocs fou el 1980, a Lake Placid, on fou divuitè en els 20 quilòmetres. Fou l'abanderat de la delegació finlandesa en la cerimònia inaugural dels Jocs. En el seu palmarès també destaquen quatre medalles d'or i tres medalles de plata al Campionat del món de biatló, entre el de 1974 i el de 1981.
El 1975 i 1981 fou escollit atleta finlandès de l'any. Un cop retirat passà a exercir d'entrenador de l'equip olímpic finlandès de biatló i posteriorment fou comentarista a la TV.

## Referències

* 1 2 3 4 «Olympedia – Heikki Ikola». [Consulta: 15 març 2022].
* ↑ «Search results». International Biathlon Union. Arxivat de l'original el 27 juny 2015.
# Guy Nickalls

Guy Nickalls (Sutton, Londres, 13 de novembre de 1866 – Leeds, West Yorkshire, 8 de juliol de 1935) va ser un remer anglès que va competir a començaments del segle xx.
Nascut a Sutton, aleshores part de Surrey, estudià a l'Eton College i al Magdalen College de la Universitat d'Oxford. Va formar part de les tripulacions de rem d'Oxford a la regata Oxford-Cambridge entre 1887 i 1891, amb un balanç de dues victòries i tres derrotes i en fou president el 1890. Fou membre del Leander Club i guanyà 22 proves de la Henley Royal Regatta.
El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem. Amb 41 anys i 251 dies és el remer més gran en guanyar un or olímpic.
Entre 1913 i 1916 fou entrenador a Yale. Durant la Primera Guerra Mundial va servir com a capità a la 23a Lancashire Fusiliers.

## Referències

* ↑ M. Blandford-Baker, Upon the Elysian Stream, 2008
* 1 2 3 «Guy Nickalls Olympic Results». sports-reference.com. Arxivat de l'original el 8 de setembre 2011. [Consulta: 16 maig 2016].
# Can Pentinet

Can Pentinet és una masia situada al municipi de Sales de Llierca, a la comarca catalana de la Garrotxa.

## Referències

* ↑ «Can Peninet». Gran Enciclopèdia Catalana. Grup Enciclopèdia.
# Harri Eloranta

Harri Eloranta (Köyliö, 4 de desembre de 1963) és un biatleta finlandès, ja retirat, que va competir durant les dècades de 1980 i 1990.
Durant la seva carrera esportiva va prendre part en quatre edicions dels Jocs Olímpics d'Hivern: el 1988, 1992, 1994 i 1998. En aquestes edicions destaca la medalla de bronze que guanyà als Jocs d'Albertville de 1992 en la prova dels 10 quilòmetres esprint. En aquests mateixos Jocs fou cinquè en la prova dels guanyà la medalla de bronze, mentre en els relleus 4×7,5 quilòmetres.
Va prendre part en onze edicions del Campionat del món de biatló, competició on no aconseguí cap medalla. A la Copa del Món de biatló sols aconseguí un podi en una cursa.

## Referències

* 1 2 «Olympedia – Harri Eloranta». [Consulta: 17 gener 2023].
* ↑ «Harri Eloranta». [Consulta: 17 gener 2023].
# Alan Noble

Alan Henry Noble (Loughborough, Leicestershire, 9 de febrer de 1885 – Chatswood, Nova Gal·les del Sud, Austràlia, 20 de novembre de 1952) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès.

## Referències

* ↑ «Alan Noble Olympic Results». sports-reference.com. Arxivat de l'original el 4 de novembre 2012. [Consulta: 14 novembre 2015].
# Heinz Arendt

Heinz Arendt (Berlín, 16 de maig de 1917 - Unkel, 5 de gener de 2006) fou un nedador alemany, especialista en estil lliure, que va competir durant la dècada de 1930. Era germà de la també nedadora Gisela Jacob-Arendt.
El 1936 va prendre part en els Jocs Olímpics d'Estiu de Berlín, on va disputar dues proves del programa de natació. Fou setè en la prova dels 1.500 metres lliures, mentre en els 400 metres lliures quedà eliminat en semifinals.
En el seu palmarès destaca una medalla de bronze en els 1.500 metres lliures del Campionat d'Europa de natació de 1938, i els cinc campionats nacionals, un dels 400 metres lliures (1936) i quatre dels 1.500 metres de 1936 i 1939.

## Referències

* 1 2 3 Heinz Arendt a Sports Reference (arxivat)
* ↑ «European Swimming Championships (Men)». [Consulta: 19 juliol 2020].
* ↑ «Schwimmen - Deutsche Meisterschaften (Herren-Teil1)». [Consulta: 20 juliol 2020].
# Max Gros-Louis

Max Gros-Louis, en wendat Oné Onti (Wendat, Quebec, 6 d'agost de 1931 – 14 de novembre de 2020), fou un polític quebequès i cabdill dels hurons. Estudià a Loretteville i s'especialitzà en Dret Autòcton al Quebec, alhora que fomentava el desenvolupament de l'artesanat indígena. Del 1965 al 1976 fou secretari tresorer de l’Asociation des Indiens du Quebec. Del 1964 al 1984 fou Cap de la Nació Huronne-Wendat, i el 1994 fou reescollit cap. També ha ocupat càrrecs a l'Assemblea de les Primeres Nacions.
# Wu Shugen

Wu Shugen –en xinès, 吴树根– (26 d'agost de 1987) és una esportista xinesa que va competir en judo, guanyadora d'una medalla d'or als Jocs Asiàtics de 2010, i una medalla de plata al Campionat Asiàtic de Judo de 2012.

## Palmarès internacional

Jocs Asiàtics :
| Any | Lloc | Medalla | Categoria |
| 2010 | Canton ( R.P. de la Xina) | 1 | –48 kg |
| Campionat Asiàtic ||||
| Any | Lloc | Medalla | Categoria |
| 2012 | Taskent ( Uzbekistan) | 2 | –48 kg |

## Referències

* ↑ Wu Shugen Arxivat 2011-02-11 a Wayback Machine. en Sports-reference.com (SR/Olympic Sports) (anglès)
* ↑ Wu Shugen en Judoinside.com (anglès)

## Enllaços externs

* 2008teamchina Arxivat 2012-03-27 a Wayback Machine.
# Edward Jones

Edward Percy Jones (Greenwich, Londres, 1881 – Marylebone, Londres, 17 de novembre de 1951) va ser un jugador de lacrosse anglès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de plata en la competició per equips de Lacrosse, com a membre de l'equip britànic.

## Referències

* ↑ «Edward Jones Olympic Results». sports-reference.com. Arxivat de l'original el 6 de novembre 2012. [Consulta: 3 desembre 2015].
# Mirjana Ognjenović

Mirjana Ognjenović (Zagreb, 17 de setembre de 1953) fou una jugadora d'handbol croata que va competir sota bandera de Iugoslàvia durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de plata en la competició d'handbol. Quatre anys més tard, als Jocs de Los Angeles, guanyà la medalla d'or en la mateixa competició. En el seu palmarès també destaca una medalla de bronze al Campionat del món d'handbol de 1982.

## Referències

* ↑ «Mirjana Ognjenović Olympic Results». sports-reference.com. Arxivat de l'original el 16 de desembre 2012. [Consulta: 3 novembre 2019].
* ↑ Women Handball World Championship 1982 in Hungary - 02-12.12 Champion Soviet Union a todor66.com
# Frederick Phillips

Frederick Gordon Phillips (Newport, 13 de març de 1884 – Chepstow, Monmouthshire, 19 de gener de 1948) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Frederick Phillips Olympic Results». sports-reference.com. Arxivat de l'original el 5 de novembre 2012. [Consulta: 15 novembre 2015].
# Heinz Fütterer

Heinz Fütterer (Elchesheim-Illingen, 14 d'octubre de 1931 - Elchesheim-Illingen, 10 de febrer de 2019) va ser un atleta alemany, especialista en curses de velocitat, que va competir durant la dècada de 1950. Era conegut amb el sobrenom de "weißer Blitz", el "llamp blanc".
Es va classificar als Jocs Olímpics de 1952 a Hèlsinki, però una lesió muscular va impedir-ne la seva participació. El 1956 va prendre part en els Jocs Olímpics de Melbourne, on disputà dues proves del programa d'atletisme. Guanyà la medalla de bronze en els 4x100 metres relleus, rere l'equip estatunidenc i soviètic. Formà equip amb Manfred Germar, Lothar Knörzer i Leonhard Pohl. En els 100 metres quedà eliminat en sèries.
En el seu palmarès destaquen tres medalles d'or al Campionat d'Europa d'atletisme, dues el 1954, en els 100 i 200 metres, i una el 1958, en el 4x100 metres. El 1954 igualà el rècord del món dels 100 metres que havia establert Jesse Owens amb 10.2". Aquell mateix any millorà dues vegades el rècord d'Europa dels 200 metres i fou escollit millor esportista alemany de l'any. El febrer de 1955 millorà el rècord del món dels 60 metres.
També guanyà sis campionats nacionals: quatre en els 100 metres, 1951, 1953, 1954 i 1955, dos en els 200 metres, el 1953 i 1954 i un en el salt de llargada, el 1949.

## Millors marques

* 60 metres. 6.5" (1955)
* 100 metres. 10.2" (1953)
* 200 metres. 20.8" (1953)

## Bibliografia

* Michael Dittrich, Daniel Merkel: Der „Weiße Blitz“ – Das Leben des Heinz Fütterer. Verlag Die Werkstatt, Göttingen 2006, ISBN 3-89533-547-9.

## Referències

* ↑ «"Der weiße Blitz" ist tot: Heinz Fütterer mit 87 gestorben», 10-02-2019.
* 1 2 3 Heinz Fütterer a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 680 [Consulta: 23 maig 2020].
* ↑ «Men, 200 m > European Records Progression». Track and Field Statistics. [Consulta: 3 juny 2020].
* ↑ Alfons Bitterwolf, Gustav Bitterwolf: Heinz Fütterer, der weiße Blitz. Biografie. Bitterwolf, Illingen/Rastatt 1955.
* ↑ «Track and Field Statistics». [Consulta: 3 juny 2020].
# Gijze Stroboer

Gijze Stroboer (Amsterdam, 24 de maig de 1954) és un waterpolista neerlandès, ja retirat, que va competir durant la dècada de 1970.
El 1972 va prendre part en els Jocs Olímpics d'Estiu de Munic, on fou setè en la competició del waterpolo. Quatre anys més tard, als Jocs de Montreal, guanyà la medalla de bronze en la mateixa competició.

## Referències

* ↑ «Olympedia – Gijze Stroboer». [Consulta: 10 desembre 2023].
# Ernest Hamilton

Ernest Samuel "Ernie" Hamilton (Montreal, Quebec, 17 d'abril de 1883 - Quebec, 19 de desembre de 1964) va ser un jugador de lacrosse quebequès que va competir a principis del segle xx. El 1908 va prendre part en els Jocs Olímpics de Londres, on guanyà la medalla d'or en la competició per equips de Lacrosse, com a membre de l'equip canadenc.

## Referències

* ↑ «Ernie Hamilton Olympic Results». sports-reference.com. Arxivat de l'original el 6 de novembre 2012. [Consulta: 18 novembre 2015].
# Quettaciònids

Els quettaciònids (Quettacyonidae) són una família de mamífers prehistòrics que visqueren al subcontinent indi durant l'Eocè inferior i mitjà. Formen part del subordre dels condilartres.

## Taxonomia

* Obsashtakaia
** Obashtakaia aeruginis
* Quettacyon
** Quettacyon parachai - Ghazij, Balutxistan (Pakistan)
* Sororocyon
** Sororocyon usmanii

## Bibliografia

* Thewissen, J. G. M.; Williams, E. M.; Hussain, S. T. «Eocene mammal faunas from northern Indo-Pakistan» (en anglès). Journal of Vertebrate Paleontology, 21, 2, 2001, pàg. 347-366. DOI: 10.1671/0272-4634(2001)021[0347:EMFFNI]2.0.CO;2.
# Reggie Pridmore

Reginald George "Reggie" Pridmore (Birmingham, West Midlands, 29 d'abril de 1886 – Piave, Itàlia, 13 de març de 1918) va ser un jugador d'hoquei sobre herba i de criquet anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. En aquesta competició marcà 10 gols en els tres partits que disputà, quatre d'ells en la final. Entre 1908 i 1913 fou 19 vegades internacional amb Anglaterra.
Morí en combat durant la Primera Guerra Mundial lluitant amb la Royal Field Artillery prop del riu Piave, a Itàlia.

## Referències

* ↑ «Reggie Pridmore Olympic Results». sports-reference.com. Arxivat de l'original el 18 de desembre 2012. [Consulta: 14 novembre 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 3 agost 2015].
# Heinz Ulzheimer

Heinz Ulzheimer (Höchst, 27 de desembre de 1925 - Bad Sooden-Allendorf, 18 de desembre de 2016) fou un atleta alemany, especialista en els curses de mig fons, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà dues proves del programa d'atletisme. En ambdues, els 800 metres, on acabà rere Mal Whitfield i Arthur Wint, i els 4x400 metres, on formà equip amb Günter Steines, Hans Geister i Karl-Friedrich Haas, guanyà la medalla de bronze. En aquesta darrera cursa l'equip alemany va establir un nou rècord d'Europa de la distància.
En el seu palmarès també destaca una medalla de plata en els 4x400 metres del Campionat d'Europa d'atletisme de 1954. Formà equip amb Helmut Dreher, Hans Geister i Karl-Friedrich Haas. Guanyà quatre campionats nacionals dels 800 metres (de 1946 a 1949) i dos campionats del relleu 3x1.000 metres (1947 i 1948). El 1953 guanyà el campionat en pista coberta dels Estats Units de les 1.000 iardes.

## Millors marques

* 400 metres. 47.6" (1954)
* 800 metres. 1' 49.7" (1952)

## Referències

* ↑ «Trauer um Heinz Ulzheimer» (en alemany), 21-12-2016. [Consulta: 10 juny 2020].
* ↑ Heinz Ulzheimer a Sports Reference (arxivat)
* 1 2 Fitxa a trackfield.brinkster.net
* ↑ Progresión de los Récords de Europa al Aire Libre. rfea.es, 2016, p. 10. Arxivat 2022-02-20 a Wayback Machine.
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (800m - Herren)». [Consulta: 10 juny 2020].
* ↑ «Leichtathletik - Deutsche Meisterschaften (Staffeln - Herren - Teil 2)». [Consulta: 10 juny 2020].
* ↑ «United States Indoor Championships (Men)». [Consulta: 10 juny 2020].
# Ciclisme als Jocs Olímpics d'Estiu de 1972

Plantilla:Ciclisme a Múnic 1972 Als Jocs Olímpics d'Estiu de 1972 celebrats a la ciutat de Múnic (en aquells moments República Federal d'Alemanya) es disputaren 7 proves de ciclisme, totes elles en categoria masculina. Aquestes proves es dividiren en dues de ciclisme en ruta, formades per una contrarellotge individual i una contrarellotge per equips, i en cinc proves de ciclisme en pista.
La competició se celebrà entre els dies 29 d'agost i el 4 de setembre de 1972 al Velòdrom Olímpic de Múnic, i participaren un total de 359 ciclistes de 54 comitès nacionals diferents.

## Resum de medalles
### Ciclisma en ruta

| Prova | Or | Argent | Bronze |
| Prova en ruta Detalls | Hennie Kuiper | Clyde Sefton | No es concedí |
| Contrarellotge per equips Detalls | Unió SovièticaValeri Iardi Guennadi Kómnatov Valeri Likhachov Borís Xúkhov | PolòniaRyszard Szurkowski Edward Barcik Lucjan Lis Stanisław Szozda | No es concedí |

### Ciclisma en pista

| Prova | Or | Argent | Bronze |
| Quilòmetre contrarellotge Detalls | Niels Fredborg | Daniel Clark | Jürgen Schütze |
| Velocitat individual Detalls | Daniel Morelon | John Nicholson | Omar Pkhakadze |
| Tàndem Detalls | Unió SovièticaVladimir Semenets Igor Tselovalnykov | RDAJürgen Geschke Werner Otto | PolòniaAndrzej Bek Benedykt Kocot |
| Persecució individual Detalls | Knut Knudsen | Xaver Kurmann | Hans Lutz |
| Persecució per equips Detalls | RFAGünther Schumacher Jürgen Colombo Günter Haritz Udo Hempel | RDAUwe Unterwalder Thomas Huschke Heinz Richter Herbert Richter | Regne UnitWilliam Moore Michael Bennett Ian Hallam Ronald Keeble |

## Medaller

| Posició | País | | | | Total |
| 1 | Unió Soviètica | 2 | 0 | 1 | 3 |
| 2 | RFA | 1 | 0 | 1 | 2 |
| 3 | Dinamarca | 1 | 0 | 0 | 1 |
| 3 | França | 1 | 0 | 0 | 1 |
| 3 | Noruega | 1 | 0 | 0 | 1 |
| 3 | Països Baixos | 1 | 0 | 0 | 1 |
| 7 | Austràlia | 0 | 3 | 0 | 3 |
| 8 | RDA | 0 | 2 | 1 | 3 |
| 9 | Polònia | 0 | 1 | 1 | 2 |
| 10 | Suïssa | 0 | 1 | 0 | 1 |
| 11 | Regne Unit | 0 | 0 | 1 | 1 |

## Notes

* ↑ El tercer classificat, l'espanyol Jaime Huelamo, fou desqualificat després d'haver donat positiu en el test antidopatge per coramina. El quart classificat, el neozelandès Bruce Biddle, no fou guardonat amb el bronze per no haver passat el test antidopatge.
* ↑ El neerlandès Aad van der Hoeck fou desqualificat per donar positiu en el test antiopatge per coramina, sent desqualificat així mateix tot l'equip dels Països Baixos. L'equip belga, que finalitzà en quarta posició, no fou guardonat amb el bronze per no haver passat el test antidopatge.
# Montesa Mini-Mini

La Montesa Mini-Mini, escrit de vegades Mini Mini, fou un model de minimoto plegable fabricat per Montesa entre 1970 i 1972. Duia un motor de dos temps monocilíndric refrigerat per aire de 48,76 cc amb canvi automàtic (el conegut model G50 de la firma alemanya Jlo, fabricat sota llicència per l'empresa catalana), suspensió oscil·lant i frens de tambor. La idea era oferir una moto fàcilment desmuntable que es pogués carregar al portamaletes del cotxe, però no va tenir gaire èxit i se'n fabricaren només 225 unitats.

## Característiques

Basada en la Mini Montesa, la Mini-Mini n'aprofitava bona part dels components (manillar, far, selló i motor). Les rodes, de 9", eren aprofitades del Microscooter. Estava pensada com a vehicle auxiliar per a embarcacions o segones residències, seguint l'exemple d'altres fabricants que ja en produïen algun de semblant, com ara Honda. Desmuntant-ne la pipa de la direcció, sense gairebé cap eina, se'n desprenia tota la part anterior.

### Fitxa tècnica

Montesa Mini-Mini :
| Id. Model | 47M | Una Mini-Mini de 1970 |
| Núm. Sèrie | 47M0001 | Una Mini-Mini de 1970 |
| Anys | 1970 - 1972 | Una Mini-Mini de 1970 |
| CC | 48,76 | Una Mini-Mini de 1970 |
| Diàmetre x Carrera | 38 x 43 mm | Una Mini-Mini de 1970 |
| Compressió | 8:1 | Una Mini-Mini de 1970 |
| CV | 1,6 a 6.400 rpm | Una Mini-Mini de 1970 |
| Carburador | Dell'Orto SHA14/10 10 mm | Una Mini-Mini de 1970 |
| Canvi | Centrífug automàtic | Una Mini-Mini de 1970 |
| Encesa | Motoplat V.M. | Una Mini-Mini de 1970 |
| Suspensió davant | Bieletes oscil·lants | Una Mini-Mini de 1970 |
| Suspensió darrera | Oscil·lant | Una Mini-Mini de 1970 |
| Pneumàtic davant | 2,75 x 9 | Una Mini-Mini de 1970 |
| Pneumàtic darrera | 2,75 x 9 | Una Mini-Mini de 1970 |
| Frens davant | Tambor 105 mm | Una Mini-Mini de 1970 |
| Frens darrera | Tambor 105 mm | Una Mini-Mini de 1970 |
| Pes en sec | 44 kg | Una Mini-Mini de 1970 |
| Capacitat dipòsit | 3,3 litres | Una Mini-Mini de 1970 |
| Velocitat màxima | 40 km/h | Una Mini-Mini de 1970 |
* ↑ 9:1 d'ençà de 1971

## Referències

* 1 2 3 Montero, Francesc. «Mini-Mini (1970)». A: Montesa The Art Gallery (en castellà i anglès). El Prat de Llobregat: Honda Motor Europe Ltd. Sucursal en España, desembre 2014, p. 108-109. ISBN 978-84-617-2367-6.
* ↑ Herreros, Francisco; Aznar, José Luis. «La autarquía de los años cuarenta». A: Historia del motociclismo en España (en castellà). Barcelona: RACC, 1998, p. 59. ISBN 84-920886-5-6.
* 1 2 «Model Mini-Mini». montesaweb.com, 2008. [Consulta: 25 juny 2015].
* ↑ «Montesa Mini-Mini. Anys 1970-1972». mnactec.cat. Museu de la Ciència i de la Tècnica de Catalunya, 01-01-2015. Arxivat de l'original el 3 d’octubre 2017. [Consulta: 25 juny 2015].
* ↑ «Marca: Montesa / Tipo: Mini-Mini» (JPG. Revista Catálogo español 1972 escanejada.) (en castellà). motoguapa.com. Revista Motociclismo. Arxivat de l'original el 2 de juliol 2015. [Consulta: 26 juny 2015].
* ↑ «Marca: Montesa / Tipo: Mini-Bike» (JPG. Revista Catálogo español 1971 escanejada.) (en castellà). motoguapa.com. Revista Motociclismo. Arxivat de l'original el 3 de juliol 2015. [Consulta: 26 juny 2015].
# George Cattanach

George James Cattanach (Alexandria, Ontario, 25 de juliol de 1878 - East Chicago, Indiana, 29 de gener de 1954) va ser un jugador de lacrosse canadenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Shamrock Lacrosse Team.

## Referències

* ↑ «George Cattanach Olympic Results». sports-reference.com. Arxivat de l'original el 11 de novembre 2012. [Consulta: 12 octubre 2015].
# Clyde Purnell

Clyde Honeysett Purnell (Ryde, Illa de Wight, 14 de maig de 1877 – Westenhanger, Kent, 14 d'agost de 1934) va ser un futbolista anglès que va competir a començaments del segle xx. Jugà com a davanter i en el seu palmarès destaca una medalla d'or en la competició de futbol dels Jocs Olímpics de Londres de 1908.
A la selecció nacional jugà un total de 3 partits, en què marcà 4 gols.

## Referències

* ↑ «Clyde Purnell Olympic Results». sports-reference.com. Arxivat de l'original el 18 de desembre 2012. [Consulta: 19 febrer 2016].
* ↑ Fitxa de Clyde Purnell Arxivat 2016-03-02 a Wayback Machine. a fifa.com
# Helge Løvland

Helge Andreas Løvland (Froland, Aust-Agder, 11 de maig de 1890 – Oslo, 26 d'abril de 1984) va ser un atleta noruec que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En el decatló guanyà la medalla d'or, mentre en l'altra prova combinada, el pentatló, finalitzà en cinquena posició.
Entre 1914 i 1920 Løvland guanyà 11 campionats noruecs en diferents especialitats atlètiques: 5 foren en els 110 metres tanques (1914, 1917 a 1920), dos en pentatló (1918 i 1919) i decatló (1919 i 1920), i un en llançament de disc (1920) i salt de llargada (1919). El 1919 fou guardonat amb el premi Egebergs Ærespris.
Durant l'ocupació de Noruega per l'Alemanya nazi va ser arrestat l'agost de 1943 durant la repressió dels oficials noruecs. Va ser empresonat a Schildberg i Luckenwalde.

## Referències

* 1 2 «Helge Løvland Olympic Results». sports-reference.com. Arxivat de l'original el 4 de novembre 2012. [Consulta: 16 octubre 2017].
* ↑ Ottosen, Kristian. Nordmenn i fangenskap 1940–1945 (en norwegian). 1st. Oslo: Universitetsforlaget, 1995, p. 429. ISBN 82-15-00288-9.